જ્યારે કોઇ વ્યક્તિ બોન્ડ ખરીદે છે, ત્યારે તેને બોન્ડ ઇશ્યુઅર પાસેથી માત્ર ડેબ્ટ અંગેનું સર્ટિફિકેટ મળે છે. ઘણા રોકાણકારો એ જાણતા હોતા નથી કે કોર્પોરેટ બોન્ડ્સમાં કોઇ પ્રકારની ગેરન્ટી મળતી નથી. તેઓ માત્ર ઊંચા વ્યાજદરથી આકર્ષાઇને રોકાણ કરે છે. આ માટે રોકાણકારે રોકાણ કરતા પહેલા તેને મળેલા રેટિંગને ધ્યાનમાં લેવું જોઇએ. તેના આધારે બોન્ડમાં કેટલું જોખમ રહેલું છે તેનો ખ્યાલ આવે છે. કારણ કે કંપની નાદાર જાહેર થાય તેવી અનેક શક્યતાઓ રહેલી છે.